钦定古今图书集成/明伦汇编/交谊典/第069卷 > 春秋四传 > 《十有九年盟鄄》
## 钦定古今图书集成/明伦汇编/交谊典/第069卷 > 春秋四传 > 《十有九年盟鄄》

《春秋秋》，“公子结媵陈人之妇于鄄，遂及齐侯、宋公盟。”
《糓梁传》：“媵，浅事也，不志，此其志何也？辟要盟也。”

〈注〉鲁实使公子结要二国之盟，欲自托于大国，未审得盟与不，故以“媵妇”为名。得盟则盟，不则止，此行有辞也。

何以见其辟？要盟也。媵，礼之轻者也。盟，国之重也。以
轻事遂乎国，重无说。

〈注〉以轻遂重，无他异说，故知辟要盟耳。

其曰“陈人之妇”，略之也；其不日数渝，恶之也。